Helsingissä järjestetään uusi kesäfestari, jossa pääasia ei ole alkoholi vaan jooga ja lähiruoka - Festivaalit - Nyt
Helsingissä järjestetään uusi kesäfestari, jossa pääasia ei ole alkoholi vaan jooga ja lähiruoka
17.5.2016 @ 9:20
<URL> nyt.fi/a1463448854166
Helsingissä järjestetään elokuussa uusi, vaihtoehtoinen kesätapahtuma:Kaupungin edustalla Lonnan saarella pidettävä Magnesia Festival keskittyy joogaan, hyvinvointiin ja lähiruokaan.Järjestäjien mukaan se toimii ”miniretriittinä” ja on suunnattu kaikille, joita ”vetää puoleensa iloinen, läsnäoleva yhteisöllisyys, itsestä huolehtiminen ja elämästä nauttiminen”.Magnesia Festivalin nimi juontaa juurensa Lonnan saaren historiasta: ennen armeijalle kuulunut saari oli muinoin miinojen demagnetointikeskus.Tiedotteen mukaan festareilla järjestetään ”neljäkymmentä workshopia”, joita vetävät muun muassa joogaohjaaja Kylli Kukk ja hyvinvointivalmentaja Kirsi Salo. Työpajojen sisältö vaihtelee joogasta ja mindfulnessista teeseremoniaan sekä villiyrttikurssiin.Kotimaisista raaka-aineista valmistetusta ruoasta vastaavat Lonnan lähiravintolan kokit ja musiikista muun muassa Helsinki Cotonou Ensemble ja Ronya.Tiedotteen mukaan tapahtumassa tarjoillaan alkoholia, mutta: ”-- se ei ole pääasia, kuten usein suomalaisessa juhlimiskulttuurissa – vaihtoehtona voi valita smoothien tai alkoholittoman drinkin.”Lisätietoja löydät täältä.
Suora linkkinyt.fi/a1463448854166
Festivaalit Jooga Mindfulness Hyvinvointi Kotimaa Yleinen Kommentit (0)